wannaphong/clean_thaiwikipedia huggingface dataset:
# เหงียน ฟู้ จ่อง
เหงียน ฟู้ จ่อง  เป็นอดีตประธานาธิบดีเวียดนาม อดีตเลขาธิการใหญ่คณะบริหารงานศูนย์กลางพรรคคอมมิวนิสต์เวียดนาม มีตำแหน่งทางวิชาการเป็นศาสตราจารย์Viet Nam travels along unique path to socialism , 12 May 2010.

ประวัติ
เหงียน ฟู้ จ่อง เกิดเมื่อวันที่ 14 เมษายน พ.ศ. 2487 เป็นชาวชุมชนด่งฮอย อำเภอด่งอัญ กรุงฮานอย เขาได้รับการเลือกตั้งเป็นเลขาธิการใหญ่ของพรรคคอมมิวนิสต์เวียดนามในการประชุมพรรคคอมมิวนิสต์แห่งชาติครั้งที่ 11 เมื่อวันที่ 19 มกราคม พ.ศ. 2554Vietnam: Foreign Policy and Government Guide International Business Publications, USA. – 2007– Page 8  "General Secretary Nông Ðức Mạnh – President Nguyễn Minh Triết – Prime Minister Nguyễn Tấn Dũng – National Assembly Chairman Nguyễn Phú Trọng""Nguyen Phu Trong elected Party Chief", Vietnam News Agency, 19 January 2011."Nguyen Phu Trong elected Party General Secretary ", Nhan Dan, 19 January 2011."Party Congress announces CPVCC Politburo members ", VGP News, 19 January 2011 และได้รับเลือกตั้งอีกครั้งในสมัชชาพรรคครั้งที่ 12 ในปี พ.ศ. 2559Party leader Trong announces Central Committee Secretariat", Viet Nam News, 10 February 2011."11th CPVCC Secretariat members named", Vietnam News Agency, 9 February 2011.เป็นหัวหน้าคณะเลขาธิการศูนย์กลางพรรค และเป็นเลขาธิการคณะกรรมการกลางทางทหาร"Tổng Bí thư dự Hội nghị quân chính toàn quân", VOV Online, 16 December 2011. นอกเหนือจากนั้นยังเป็นหัวหน้าโดยพฤตินัยของคณะกรรมการกรมการเมืองศูนย์กลางพรรคคอมมิวนิสต์เวียดนาม ซึ่งเป็นองค์กรที่มีอำนาจสูงสุดในเวียดนามVietnam Communist Party boss Nguyen Phu Trong re-elected,BBC NEWS, 27 January 2016.

เมื่อวันที่ 2 เมษายน พ.ศ. 2564 สมัชชาแห่งชาติเวียดนามเปิดการประชุมครั้งที่11 สมัชชาแห่งชาติสมัยที่ 14  ที่ประชุมได้ลงมติให้เหงียน ฟู้ จ่อง พ้นจากตำแหน่งประธานาธิบดีเวียดนามโดยมีผลในทางพฤตินัย หลังการลงคะแนนลับของสมาชิกสมัชชาแห่งชาติในญัตติให้ประธานาธิบดีพ้นจากตำแหน่ง ผลออกมาดังนี้ จำนวนสมาชิก 469 คน จากทั้งหมด 480 คน; ขานชื่อ 469 คน; รวมเสียงได้ 467 เสียง; เสียงเห็นด้วย 451 เสียง (เท่ากับ 93.95% ของสมาชิกทั้งหมด) ไม่เห็นด้วย 16 เสียง (คิดเป็น 3.33% ของสมาชิกทั้งหมด) โดยให้มีผลอย่างเป็นทางการ (นิตินัย) ในวันที่ 5 เมษายน พ.ศ. 2564 เมื่อสมัชชาแห่งชาติมีมติเลือกตั้งประธานาธิบดีคนใหม่
# ตอเช ปรอเอสกี
ตอเช ปรอเอสกี (, 25 มกราคม 1981 - 16 ตุลาคม 2007) เป็นนักร้องที่ร้องหลากหลายแนวเพลง นักแต่งเพลง และนักแสดง เขาเป็นที่รู้จักไปทั่วบอลข่านและถือว่าเป็นบุคคลสำคัญในวงการเพลงของมาซิโดเนีย เขาได้ขนานนามว่าเป็น "เอลวิส เพรสลีย์แห่งบอลข่าน" โดย BBC Newshttp://www.google.com/search?q=cache:HCa6ICPyNa0J:news.bbc.co.uk/2/hi/entertainment/4266774.stm "In pictures 
Macedonia mourns Tose Proeski – 'Elvis of the Balkans'" เขาเสียชีวิตจากอุบัติเหตุรถยนต์ในทางด่วน Zagreb–Lipovac A3 ใกล้กับ Nova Gradiška ในโครเอเชีย ในอายุ 26 ปีStaff writer, Macedonia's government declares day of mourning over singer death . FOCUS News Agency. Retrieved on 17 October 2007.
# เจ้าชายดิมิทรีแห่งยูโกสลาเวีย
เจ้าชายดิมิทรีแห่งยูโกสลาเวีย  ประสูติเมื่อวันที่ 18 มิถุนายน 2501 ณ บูโลญบียงกูร์ ประเทศฝรั่งเศส เป็นพระโอรสพระองค์ใหญ่ใน เจ้าชายอเล็กซานเดอร์แห่งยูโกสลาเวีย (2467-2559) กับ เจ้าหญิงมาเรีย ปีอาแห่งบูร์บง-ปาร์มา ทรงเป็นพระนัดดาใน เจ้าชายพอลแห่งยูโกสลาเวีย และ เจ้าหญิงโอลกาแห่งกรีซและเดนมาร์ก เป็นพระปนัดดาใน เจ้าชายนิโคลัสแห่งกรีซและเดนมาร์ก ผ่านทางสายพระบิดา ส่วนทางฝ่ายพระมารดานั้น เป็นพระราชนัดดาใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชปนัดดาใน  สมเด็จพระเจ้าอัลแบร์ที่ 1 แห่งเบลเยียม เป็นพระภาคิไนยใน เจ้าชายวิตตอรีโอ เอมานูเอเล เจ้าชายแห่งเนเปิลส์ ทรงมีพระอนุชาฝาแฝดคือ เจ้าชายไมเคิลแห่งยูโกสลาเวีย
 การศึกษาและอาชีพ 
เจ้าชายดิมิทรีถูกเลี้ยงดูมาในแวร์ซาย ทรงศึกษาในโรงเรียนประจำในประเทศฝรั่งเศสและสวิตเซอร์แลนด์ จบการศึกษาจากมหาวิทยาลัยปารีสด้วยปริญญาด้านกฎหมายธุรกิจ จากนั้นทรงก็ย้ายไปอยู่นิวยอร์กซิตี้ ในปี 2526 ต่อมาทรงเป็นผู้ก่อตั้งและดำรงตำแหน่งประธานและผู้อำนวยการของ บริษัท อัญมณีที่มีชื่อว่า "Prince Dimitri Company " ทรงดำรงตำแหน่งเป็นรองประธานอาวุโสฝ่ายเครื่องประดับของบริษัทซัทเทบีส์โดยทรงเป็นราชวงศ์พระองค์หนึ่งที่ได้เสนอพระนามในรายการ International Dressed List ในปี พ.ศ. 2537

 เครื่องราชอิสริยาภรณ์ 
  House of Karađorđević: Knight Grand Cordon of the Royal Order of the CrownOrder of the Crown
  House of Savoy: Knight Grand Cordon of the Royal Order of Saints Maurice and LazarusPrince Dimitri's instagram
# โตโยต้า ลีกคัพ รอบชิงชนะเลิศ 2561
ฟุตบอล โตโยต้า ลีกคัพ รอบชิงชนะเลิศ 2561 เป็นนัดชิงชนะเลิศของ โตโยต้า ลีกคัพ 2561, เป็นฤดูกาลที่ 9  ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ สนามกีฬาธรรมศาสตร์ รังสิต ใน ปทุมธานี, ประเทศไทย เมื่อวันที่ 20 ตุลาคม พ.ศ. 2561, เป็นการโคจรมาพบกันระหว่าง สิงห์ เชียงราย ยูไนเต็ด ทีมยักษ์ใหญ่จาก ภาคเหนือ และ บางกอกกล๊าส ทีมยักษ์ใหญ่จาก โซนกรุงเทพมหานครและปริมณฑล ของประเทศไทย.

เส้นทางสู่รอบชิงชนะเลิศ

สิงห์ เชียงราย ยูไนเต็ด (ที1)รอบบางกอกกล๊าส (ที1)คู่แข่งขันผลการแข่งขันแพ้คัดออก เลก 1คู่แข่งขันผลการแข่งขันอาร์มี่ ยูไนเต็ด (ที2)6–1 (A)รอบ 32 ทีมสุดท้ายตราด เอฟซี (ที2)2–0 (A)โปลิศ เทโร (ที1)4–2 (H)รอบ 16 ทีมสุดท้ายนครปฐม ยูไนเต็ด (ที4)1–0 (A)แอร์ฟอร์ซ เซ็นทรัล (ที1)1–0 (H)รอบก่อนรองชนะเลิศชลบุรี (ที1)นครราชสีมา มาสด้า (ที1)รอบรองชนะเลิศบุรีรัมย์ ยูไนเต็ด (ที1)2–1 (N)
หมายเหตุ: ในผลการแข่งขันหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที4: สโมสรที่มาจาก ไทยลีก 4.

แมตช์
รายละเอียด

 รายชื่อผู้เล่น:GK 1 ฉัตรชัย บุตรพรหมDF 3 ธนะศักดิ์ ศรีใส   DF 4 ปิยพล ผานิชกุล     DF 5 วิกตูร์ การ์ดูซู  (c)DF 30 สุริยา สิงห์มุ้ยDF 33 ศราวุธ อินแป้นDF 36 ชินภัทร์ ลีเอาะ   MF 8 อี ยอง-เรMF 27 อภิศร ภูมิชาติ   FW 9 โรซิมาร์ อามันซีโอFW 11 วิลเลียม เอนรีเก  ตัวสำรอง:GK 20 วัลลภ แซ่จิ๋วGK 28 สรานนท์ อนุอินทร์GK 40 ฟารุส ปาตีDF 2 อาทิตย์ ดาวสว่างMF 10 ศิวกรณ์ เตียตระกูล     MF 45 อดิศักดิ์ กลิ่นโกสุมภ์FW 16 อัครวินทร์ สวัสดีหัวหน้าผู้ฝึกสอน: อาเลชังดรี กามา รายชื่อผู้เล่น:GK 1 นริศ ทวีกุลDF 4 แมตต์ สมิธ (c)DF 19 พิชิต เกสโร   DF 33 สหรัฐ ปองสุวรรณMF 5 ธนบูรณ์ เกษารัตน์MF 17 จักรกฤษ ลาภตระกูล  MF 20 โตติ   MF 23 พีรพงศ์ พิชิตโชติรัตน์  MF 27 อานนท์ อมรเลิศศักดิ์   FW 7 อาเรียล โรดรีเกซFW 9 สุรชาติ สารีพิมพ์  ตัวสำรอง:GK 38 กรพัฒน์ นารีจันทร์DF 28 อภิสิทธิ์ โสรฎาDF 34 ปิยะชนก ดาฤทธิ์MF 14 ศราวุฒิ มาสุข   MF 22 ณัฐชัย ศรีสุวรรณMF 24 ศิวกร แสงวงศ์   MF 35 ทัศนพงศ์ หมวดดารักษ์FW 10 ดาวิด เตเลส   FW 32 วรุตม์ บุญสุขหัวหน้าผู้ฝึกสอน: อนุรักษ์ ศรีเกิด
ผู้ช่วยผู้ตัดสิน:
 ราเชนทร์ ศรีชัย
 คมสันต์ คำแผ่น
ผู้ตัดสินที่ 4:
 วิวรรธน์ จำปาอ่อน
ผู้ควบคุมการแข่งขัน:
 พีระพล ภูอุดม
ผู้ประเมินผู้ตัดสิน:
 ภิรมย์ อั๋นประเสริฐ

กติกา
 แข่งขัน 90 นาที
 ถ้าเสมอกันจะต้องต่อเวลาพิเศษออกไป 30 นาที
 ดวลจุดโทษตัดสินทันทีถ้าเสมอกันใน 120 นาที
 การเปลี่ยนตัวผู้เล่นสูงสุดได้ถึง 3 คน

ชนะเลิศ
โตโยต้า ลีกคัพ 2561ชนะเลิศสิงห์ เชียงราย ยูไนเต็ดสมัยแรก

ดูเพิ่ม
 ไทยลีก ฤดูกาล 2561
 ไทยลีก 2 ฤดูกาล 2561
 ไทยลีก 3 ฤดูกาล 2561
 ไทยลีก 4 ฤดูกาล 2561
 ช้าง เอฟเอคัพ 2561
 โตโยต้า ลีกคัพ 2561
# เอฟ. ออกุสตุส ไฮนส์
เอฟ. ออกุสตุส ไฮนส์ (,) (5 ธันวาคม 1869 – 4 พฤศจิกายน 1914) เป็นหนึ่งในสามของพระราชาทองแดงของ บัตต์, มอนแทนา ซึ่งที่เหลือคือวิลเลียม แอนดรูว์ คล๊าร์คและมาร์คัส ดาลี เขาเป็นบุคคลที่มีนิสัยฉลาด มีพรสวรรค์ และคดเคี้ยว แต่ก็ยังถือว่าเป็นวีรบุรุษของชาวมอนแทนาหลายคน
# คลินตันเคาน์ตี (รัฐนิวยอร์ก)
คลินตันเคาน์ตี  เป็นเคาน์ตีในรัฐนิวยอร์กของสหรัฐ ตามสำมะโนสหรัฐ ค.ศ. 2010 มีประชากรทั้งหมด 82,128 คน และมีศูนย์กลางการปกครองที่แพลตส์บูร์กเมืองนี้ตั้งชื่อตาม จอร์จ คลินตัน ผู้ว่าการรัฐนิวยอร์กคนแรกที่ได้เป็นรองประธานาธิบดี เคาน์ตีนี้ตั้งอยู่ใต้ชายแดนระหว่างสหรัฐและแคนาดากับรัฐควิเบก
# บือยือกาดา
บือยือกาดา (, Prinkipos หรือ Prinkipo) เป็นเกาะในหมู่เกาะพรินซ์ ตั้งอยู่ในทะเลมาร์มะรา ใกล้กับอิสตันบูล มีพื้นที่ประมาณ เกาะนี้เป็นย่านอย่างเป็นทางการในเขต อดาลาร์ (เกาะ) ของจังหวัดอิสตันบลู ประเทศตุรกี

ชื่อเกาะนี้แปลว่า "เกาะใหญ่" ในภาษาตุรกี และชื่อภาษากรีกคือ Πρίγκηψ หรือ Πρίγκιψ หมายถึง "เจ้าชาย" หรือ "หน้าสุด, สำคัญสุด"
# ไข่เบเนดิกต์
ไข่เบเนดิกต์  เป็นอาหารเช้าหรือบรันช์ที่มีต้นกำเนิดในนครนิวยอร์ก สหรัฐ ประกอบด้วยขนมปังมัฟฟินอังกฤษผ่าครึ่งสองชิ้น ด้านบนเป็นไข่ดาวน้ำ เบคอนหรือแฮม ราดด้วยซอสฮอลแลนเดส

ที่มาของไข่เบเนดิกต์มีหลากหลาย บ้างก็บอกว่าไข่เบเนดิกต์เกิดขึ้นในช่วงปี ค.ศ 1860 ภายในร้านอาหารแห่งหนึ่งในประเทศสหรัฐอเมริกา ชื่อว่า ร้านเดลมอนิโก (Delmonico’s Restaurant) เจ้าของร้านคือ ตระกูลเบเนดิกต์นั้นต้องการหาเมนูอาหารใหม่ ๆ สำหรับเรียกลูกค้า พวกเขาจึงได้ปรึกษากับเชฟประจำร้าน ชาลส์ รันฮอเฟอร์ (Charles Ranhofer) ในการคิดค้นเมนูใหม่ รันฮอเฟอร์จึงเกิดไอเดียคิดค้นเมนูไข่เบเนดิกต์นี้ขึ้นมา หลังจากนั้นเขาจึงได้ตีพิมพ์สูตรอาหารนี้ลงในหนังสือทำอาหารชื่อว่า เดอะ เอพิคยูเรียน (The Epicurean) ขณะที่เลมูเอล เบเนดิกต์ อดีตโบรกเกอร์ให้สัมภาษณ์กับนิตยสาร เดอะนิวยอร์เกอร์ ในปี ค.ศ. 1942 ว่าเมนูนี้เกิดจากเขาไปทานอาหารที่โรงแรมวอลดอล์ฟในปี ค.ศ. 1894 โดยสั่ง "ขนมปังปิ้งทาเนย ไข่ดาวน้ำ เบคอนกรอบ ราดซอสฮอลแลนเดสเล็กน้อย" และออสการ์ เชอร์กี หัวหน้าบริกรรู้สึกพึงพอใจจึงเพิ่มเมนูนี้เข้าไปโดยแทนที่เบคอนและขนมปังปิ้งด้วยแฮมและมัฟฟินอังกฤษตามลำดับ Notes: This hasn't been verified at the source, but is instead taken from the letter to Karpf by Cutts Benedict and the page of J. J. Schnebel. ด้านเอ็ดเวิร์ด พี. มอนต์โกเมอรีเขียนจดหมายถึงหนังสือพิมพ์ เดอะนิวยอร์กไทมส์ ในปี ค.ศ. 1967 พร้อมสูตรไข่เบเนดิกต์ที่เขากล่าวว่าได้รับมาจากลุงผู้เป็นเพื่อนกับพลเรือจัตวาเอเลียส คอร์เนเลียส เบเนดิกต์ นายธนาคารและนักแล่นเรือยอร์ชชาวอเมริกัน
# แม่น้ำซาวา
แม่น้ำซาวา (;"Sava" Dictionary.com , ,) เป็นแม่น้ำทางตอนกลางและตะวันออกเฉียงใต้ของทวีปยุโรป เป็นแม่น้ำสายย่อยของแม่น้ำดานูบทางฝั่งขวา ไหลผ่านประเทศสโลวีเนีย โครเอเชีย ไหลผ่านชายแดนทางตอนเหนือของประเทศบอสเนียและเฮอร์เซโกวีนาแล้วผ่านเซอร์เบีย ไหลลงแม่น้ำดานูบที่กรุงเบลเกรด ส่วนกลางของแม่น้ำเป็นชายแดนตามธรรมชาติของบอสเนียและเฮอร์เซโกวีนาและโครเอเชีย แม่น้ำซาวาจะได้กำหนดเขตแดนทางตอนเหนือของคาบสมุทรบอลข่าน และปลายทางตอนใต้ของที่ราบพันโนเนีย
# เซเวนเยียส์ (เพลงลูคัส เกรแฮม)
เซเวนเยียร์ส  เป็นเพลงจากลูคัส เกรแฮมวงดนตรีโซลป็อปจากประเทศเดนมาร์ก เพลงนี้ถูกปล่อยในรูปแบบดิจิทัลเมื่อวันที่ 18 กันยายน 2015 โดย Copenhagen Records วิดีโอเนื้อเพลงถูกอัปโหลดลงยูทูบเมื่อวันที่ 17 พฤศจิกายน 2015 และมิวสิกวิดีโอเมื่อวันที่ 15 ธันวาคม 2015

เพลงนี้ได้อันดับที่ 1 ในชาร์ตของ เดนมาร์ก สวีเดน อิตาลี ออสเตรีย ออสเตรเลีย นิวซีแลนด์ ไอร์แลนด์ สหราชอาณาจักร และแคนาดา และอยู่ในสิบอันดับแรกในสหรัฐอเมริกา และประเทศในยุโรปประเทศอื่น

รายชื่อเพลง

อันดับชาร์ต

อันดับรายสัปดาห์
ชาร์ต (2015–16)   อันดับสูงสุด Argentina (Monitor Latino) 6 Brazil (Billboard Hot 100) 4 Ecuador (National-Report) 19 Europe (Euro Digital Songs) 1 Latvia (Latvijas Top 40) 2 Luxembourg Digital Songs (Billboard) 2Slovenia (SloTop50) 1 South Korea International Chart (Gaon) 63 Spain (PROMUSICAE) 3

อันดับตอนหลังปี
 ชาร์ต (2016) อันดับ Argentina (Monitor Latino) 84 Australia (ARIA) 3 Austria (Ö3 Austria Top 40) 16 Belgium (Ultratop Flanders) 4 Belgium (Ultratop Wallonia) 40 Brazil (Brasil Hot 100) 40 Canada (Canadian Hot 100) 7 Denmark (Tracklisten) 8 Germany (Official German Charts) 22 Hungary (Single Top 40) 19 Israel (Media Forest) 9 Italy (FIMI) 9 Netherlands (Single Top 100) 10 New Zealand (Recorded Music NZ) 2 Poland (ZPAV) 20 Slovenia (SloTop50)  12 Sweden (Sverigetopplistan) 26 Switzerland (Schweizer Hitparade) 6 UK Singles (Official Charts Company) 2 US Billboard Hot 100 12 US Adult Contemporary (Billboard) 10 US Adult Top 40 (Billboard) 10 US Mainstream Top 40 (Billboard) 22 ชาร์ต (2017) อันดับ Hungary (Rádiós Top 40) 31
# เซก้าเบสฟิชชิง
เซก้าเบสฟิชชิง  วิดีโอเกมตู้แนวตกปลา พัฒนาขึ้นในปี 1997 โดยเซก้า สำหรับฮาร์ดแวร์ Sega Model 3 ต่อมาวิดีโอเกมได้ถูกพอร์ตลง ดรีมแคสต์, ไมโครซอฟท์ วินโดวส์, วี, เอกซ์บอกซ์ 360 และ เพลย์สเตชัน 3

วิดีโอเกมภาคต่อ เซก้าเบสฟิชชิง 2 ได้รับการเผยแพร์ในปี 2001http://www.mobygames.com/game/dreamcast/sega-bass-fishing-2http://gamesdbase.com/game/sega-dreamcast/sega-bass-fishing-2.aspx  ในปีต่อมา เซก้าเบสฟิชชิงดูเอล ได้รับการปล่อยตัวในเพลย์สเตชัน 2 ซึ่งนำระบบหลายผู้เล่นเข้าสู่ซีรีส์นี้
 อ้างอิง
# สโตนมิวสิกเอนเตอร์เทนเมนต์
สโตนมิวสิกเอนเตอร์เทนเมนต์  เป็นบริษัทจัดจำหน่ายเพลงของเกาหลีใต้ภายใต้ซีเจ อีเอ็นเอ็ม ร่วมกับร้านสตรีมมิงเพลงจีนีมิวสิก เป็นหนึ่งในบริษัทจัดจำหน่ายที่ใหญ่ที่สุดในเกาหลีใต้

อดีตศิลปิน
ศิลปิน
 บับเบิลซิสเตอส์ (2003–2005)
 ฮง จิน-ย็อง (2006–2008)
 คิม จง-กุก
 SWAN (2007–2008)
 อี ฮโยรี (2006–2010)
 Ock Joo-hyun
 ยังพา
 บัสเกอร์บัสเกอร์ (2011-2013)
 ไทมซ์ (บริหารร่วมกับซูเปอร์เจ็ตเอนเตอร์เทนเมนต์)
 ยู ซึง-อู (2012–2015) (บริหารภายใต้บริษัทย่อยยูเคมิวซิก)
 พัก แช-จ็อง (2013–2015) 
 ช็อง จุน-ย็อง (2013–2016)
 เจเจวายแบนด์ (2015–2016)
 ไอโอไอ (2016–2017/2019) (บริหารร่วมกับวายเอ็มซีเอนเตอร์เทนเมนต์และสตูดิโอบลู)
 สปีกา (2012–2017) (บริหารร่วมกับบีทูเอ็มเอนเตอร์เทนเมนต์)
 เอ็มมา วู (2016–2017)
 Kevin Oh (2017)
 เจบีเจ (2017–2018) (บริหารร่วมกับเฟบเอนเตอร์เทนเมนต์ของกาเกาเอ็ม)
 วอนนาวัน (2017–2019) (บริหารร่วมกับสวิงเอนเตอร์เทนเมนต์)
 อี ซ็อกฮุน (2015–2019)
 เอ็กซ์วัน (2019–2020) (บริหารร่วมกับสวิงเอนเตอร์เทนเมนต์)
 อินทูอิต (2017–2020) (บริหารร่วมกับเอ็มเอ็มโอเอนเตอร์เทนเมนต์)
 Kim Feel
 Hoons (บริหารร่วมกับ FRON+DESK)
 Heize (2017–2020) (บริหารร่วมกับสตูดิโอบลู)
 ซน โฮ-ย็อง
 ไอซ์วัน (2018–2021) (บริหารร่วมกับสวิงเอนเตอร์เทนเมนต์)
 เอสจีวอนนาบี
 อีริก นัม
 Ash-B
 TSUN
 Nieah
 MAMAN
 ยุน จี-ซ็อง (2019–2022)
 Truedy (2018–2021)
 Soovi (2019)
 $ammy (2019–2021)
 ซง ซู-อู (2021–2022)

นักแสดง
 อี บ็อม-ซู
 ซง ซึง-ฮ็อน
 คิม มิน-แจ

บริษัทย่อย
  คอร์คอนเทนส์มีเดีย (ซื้อกิจการโดยบริษัท เอ็มบีเค จำกัด ในชื่อเอ็มบีเคเอนเตอร์เทนเมนต์)
 มารูเอนเตอร์เทนเมนต์
# เจ้าชายไมเคิลแห่งยูโกสลาเวีย
เจ้าชายไมเคิลแห่งยูโกสลาเวีย  ประสูติเมื่อวันที่ 18 มิถุนายน 2501 ณ บูโลญบียงกูร์ ประเทศฝรั่งเศส เป็นพระโอรสพระองค์รองใน เจ้าชายอเล็กซานเดอร์แห่งยูโกสลาเวีย (2467-2559) กับ เจ้าหญิงมาเรีย ปีอาแห่งบูร์บง-ปาร์มา ทรงเป็นพระนัดดาใน เจ้าชายพอลแห่งยูโกสลาเวีย และ เจ้าหญิงโอลกาแห่งกรีซและเดนมาร์ก เป็นพระปนัดดาใน เจ้าชายนิโคลัสแห่งกรีซและเดนมาร์ก ผ่านทางสายพระบิดา ส่วนทางฝ่ายพระมารดานั้น เป็นพระราชนัดดาใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชปนัดดาใน  สมเด็จพระเจ้าอัลแบร์ที่ 1 แห่งเบลเยียม เป็นพระภาคิไนยใน เจ้าชายวิตตอรีโอ เอมานูเอเล เจ้าชายแห่งเนเปิลส์ ทรงมีพระเชษฐาฝาแฝดคือ เจ้าชายดิมิทรีแห่งยูโกสลาเวีย ด้านการศึกษาพระองค์ทรงเรียนจบจากโรงเรียนธุรกิจในปารีส เมื่อทรงเรียนจบ ทรงย้ายไปอยู่ที่ปาล์มบีช  ฟลอริด้า ซึ่งทรงเป็นนายหน้าซื้อขายอสังหาริมทรัพย์เป็นเวลา 15 ปี และเมื่อมิได้ทรงงานด้านนายหน้าที่ดินแล้ว ทรงเข้าชมรม Access International Advisors
ปัจจุบันทรงงานให้กับDiligenceซึ่งเป็นบริษัทธุรกิจอัจฉริยะระดับโลกในฐานะที่ปรึกษาอาวุโสของสำนักงานเจนีวาของบริษัท
 กิจกรรมด้านสาธารณกุศล 
ในปี 2553 พระองค์ทรงงานตำแหน่งคณะกรรมการบริหารของ Visionary Alternatives, Inc. ซึ่งเป็นองค์กรการกุศลที่ค้นพบและจัดหาแนวทางการรักษาทางการแพทย์ทางเลือกที่ก้าวร้าวสำหรับผู้ป่วยวิกฤต โดยทรงเสด็จไปทรงงานที่เมืองมอนติ คาร์โล และเมื่อวันที่ 19 มิถุนายน 2558 มีงานเลี้ยงพระกระยาหารค่ำในพระราชวังเซอร์เบีย โดยมีองค์พระประมุของค์ปัจจุบันแห่งราชวงศ์เซอร์เบียคือ อาเลกซานดาร์ คาราจอร์เจวิช เสด็จพระราชดำเนินพร้อมด้วย แคทเทอรีน แคร์รี เบ็ทติส และพระราชวงศ์เซอร์เบีย เพื่อเป็นการแสดงความใส่พระราหฤทัยและพระราชทานกำลังใจแด่เจ้าชายไมเคิลในฐานะผู้ดูแลโครงการ "Make a WISH" ของสถานเอกอัครราชทูตเซอร์เบีย
# ศิลปะรูปลักษณ์
ศิลปะรูปลักษณ์  เป็นรูปแบบของงานศิลปะที่แสดงรูปลักษณ์ของวัตถุต่าง ๆ ที่พบเห็นในธรรมชาติ โดยยึดหลักการนำเสนอเรื่องราวในธรรมชาติและสิ่งแวดล้อมดังตาที่เห็น และไม่มีการเปลี่ยนแปลงหรือบิดเบือนใด ๆ ไปจากความเป็นจริงหรือรูปธรรมที่เห็น แต่สามารถประสานความรู้สึกนึกคิด และอารมณ์ลงไปในผลงานได้ มีความหมายตรงกันข้ามกับศิลปะนามธรรม (abstract art) และบางครั้งมักใช้ในความหมายเดียวกันกับคําว่าศิลปะแสดงลักษณ์ (representational art)

ดูเพิ่ม
 ศิลปะนามธรรม
 ศิลปะสัจนิยม
 ลัทธิรูปลักษณ์นิยม
# โจแอนน์ วูดเวิร์ด
โจแอนน์ กิกนิลลีอัต ทริมมีเออร์ นิวแมน (, สกุลเดิม วูดเวิร์ด (Woodward); เกิด 27 กุมภาพันธ์ ค.ศ. 1930) เป็นนักแสดง ผู้อำนวยการสร้าง และนักการกุศลชาวอเมริกัน เป็นที่รู้จักอย่างดีจากการแสดงในภาพยนตร์เรื่อง เดอะทรีเฟสเซ็สออฟอีฟ (1957) ซึ่งทำให้เธอได้รับรางวัลออสการ์ สาขานักแสดงนำหญิงยอดเยี่ยม และรางวัลลูกโลกทองคำ สาขานักแสดงนำหญิงยอดเยี่ยม ประเภทดราม่า

วูดเวิร์ดอยู่ในอาชีพการแสดงนานถึง 6 ทศวรรษ เธอได้รับการเสนอชื่อเข้าชิงรางวัลออสการ์ถึงสี่ครั้ง (ชนะหนึ่งครั้ง), รางวัลลูกโลกทองคำสิบครั้ง (ชนะสามครั้ง), รางวัลแบฟตาสี่ครั้ง (ชนะหนึ่งครั้ง) และไพรม์ไทม์เอ็มมีอะวอดส์เก้าครั้ง (ชนะสามครั้ง) รวมถึงมีดวงดาวอยู่ในฮอลลีวูดวอล์กออฟเฟมHistory of WOF ; Hollywood Chamber of Commerce. Retrieved 2010-05-31.
# ภาพประกอบ
ภาพประกอบ  เป็นภาพที่เขียนขึ้นเพื่อบอกเล่าเรื่องราวหรือถ่ายทอดเหตุการณ์ต่าง ๆ ให้ผู้อื่นได้รับรู้โดยมีจุดมุ่งหมายให้สอดคล้องกับเรื่องราวนั้น ๆ และให้เกิดความเข้าใจที่ถูกต้อง อาจเป็นทั้งภาพประกอบเรื่องในหนังสือ พระคัมภีร์หรือภาพเขียนบนฝาผนังอาคาร สถาปัตยกรรมต่างๆและรวมถึงภาพโฆษณาต่างๆด้วย

ดูเพิ่ม
 การออกแบบกราฟิก
 จิตรกรภาพประกอบ
 จิตรกรรม
# หลุยส์ เฟลตเชอร์
เอสเทล หลุยส์ เฟลตเชอร์ (เกิด 22 กรกฎาคม ค.ศ. 1934) เป็นรู้จักในชื่อ หลุยส์ เฟลตเชอร์ เป็นนักแสดงชาวอเมริกัน เธอเริ่มแสดงใน ค.ศ. 1958 กับซีรีส์โทรทัศน์เรื่อง ยินซีเดอริงเกอร์ เธอเคยเป็นดารารับเชิญให้กับภาพยนตร์เรื่อง แวกเกินเทรน (1959) ก่อนจะได้เปิดตัวในภาพยนตร์เรื่อง เดอะแกเธอริงอีเกิลส์ (1963) ที่นำแสดงโดยร็อค ฮัดสัน หลังว่างเว้นจากวงการบันเทิง 10 ปีเพื่อทุ่มเวลาให้กับครอบครัว เธอกลับมาแสดงอีกครั้งหนึ่งกับภาพยนตร์ของรอเบิร์ต ออลต์แมน ในเรื่อง ทีฟส์ไลก์อัส (1974) ปีถัดมา เฟลตเชอร์ได้รับการยกย่องในระดับนานาชาติสำหรับการแสดงในบทนางพยาบาลแรตเชดในภาพยนตร์ดราม่าเรื่อง บ้าก็บ้าวะ ซึ่งทำให้เธอชนะรางวัลออสการ์ สาขานักแสดงนำหญิงยอดเยี่ยม, รางวัลแบฟตา สาขานักแสดงนำหญิงยอดเยี่ยมในบทบาทนำ และรางวัลลูกโลกทองคำ สาขานักแสดงนำหญิงยอดเยี่ยม ประเภทดราม่า เธอกลายเป็นนักแสดงหญิงคนที่สามที่ได้รับรางวัลทั้งหมดจากการแสดงในภาพยนตร์เพียงเรื่องเดียว ต่อจากไลซา มินเนลลิ (1973) และออดรีย์ เฮปเบิร์น (1953) เธอยังได้รับการแสดงในภาพยนตร์ที่มีชื่อเสียงหลายเรื่อง ดังเช่น หมอผีเอ็กซอร์ซิสต์ 2 (1977), เบรนสตอร์ม (1983), หนูน้อยพลังเพลิง (1984), ฟลาวเวอร์อินดิแอตทิก (1987), ทูเดย์อินเดอะแวลลีย์ (1996) และ วัยร้ายวัยรัก (1999)

ระยะหลังเฟลตเชอร์กลับสู่จอโทรทัศน์อีกครั้ง แสดงเป็นวินน์ แอดามีใน สตาร์ เทรค: ดีปสเปซไนน์ (1993–1999) เธอยังได้รับการเสนอชื่อเข้าชิงไพรม์ไทม์เอ็มมีอะวอดส์สำหรับการแสดงของเธอในบทบาทรับเชิญจากซีรีส์เรื่อง พิกเคต (1996) และ โจนออฟอาคาเดีย (2004) รวมถึงมีบทบาทใน อีอาร์ (2005) และ ฮีโรส์ (2009) ใน ค.ศ. 2011–2012 รับบทเป็นเพกกี แกลลาเกอร์ในซีรีส์เรื่อง ครอบครัวถึงรั่วก็รัก และรับบทเป็น โรซี ในซีรีส์เรื่อง เกิร์ลบอส ออกอากาศทางเน็ตฟลิกซ์เมื่อ ค.ศ. 2017
# หนง จื้อเกา
หนง จื้อเกา (; ค.ศ. 1025–1055?) เป็นบุคคลซึ่งชาวหนง (儂) ในเวียดนาม และชาวจฺวั้ง (壯) ในจีน ยกย่องเป็นวีรบุรุษ แต่ทั้งราชสำนักจีนและเวียดนามถือว่า เขาเป็นกบฏ

ประวัติ

เอกสาร ซ่งฉื่อ (宋史) ของจีน ระบุว่า หนง จื้อเกา เป็นบุตรชายของหนง เฉฺวียนฝู (儂全福) หัวหน้าเผ่าชาวจฺวั้งกลุ่มที่อยู่ในเวียดนาม กับอาหนง (阿儂) ธิดาของหัวหน้าเผ่าเผ่าหนึ่ง เมื่อเขาเติบใหญ่ขึ้น ได้สืบตำแหน่งหัวหน้าเผ่าชาวจฺวั้งต่อจากบิดา

ครั้น ค.ศ. 1042 เขาอายุได้ 17 ปี เขาก่อตั้งราชอาณาจักรของตน เรียกว่า รัฐต้าหลี่ (大理國) ราชสำนักเวียดนามจึงออกติดตามจับกุมเขา เขาถูกคุมตัวไว้ที่ ทังล็อง(Thăng Long) หลายปี

เขาได้รับการปล่อยตัวใน ค.ศ. 1048 จากนั้น ประกาศจัดตั้งอาณาจักรแห่งใหม่ เรียกว่า รัฐหนานเทียน (南天国) ราชสำนักเวียดนามจึงออกปราบปรามเขาอีกครั้ง ทำให้เขาและพรรคพวกต้องหลบหนีเข้าสู่แผ่นดินจีนภายใต้การปกครองของราชวงศ์ซ่ง (宋朝)

ใน ค.ศ. 1052 เขาประกาศจัดตั้งอาณาจักรแห่งใหม่อีกครั้ง เรียกว่า รัฐต้าหนาน (大南国) ตั้งตนเป็นจักรพรรดิ เรียกว่า จักรพรรดิเหรินฮุ่ย (仁惠皇帝) เขายึดหนานหนิง (南宁) ได้ จึงนำทัพมุ่งลงใต้ผ่านกวั่งตง (广东) ลงไปล้อมกวั่งโจว (广州) ได้ 57 วัน เมื่อเลิกล้อมกวั่งโจวแล้ว เขาขึ้นเหนือไปรบกับกองทัพราชวงศ์ซ่ง และมีชัยชนะอย่างต่อเนื่อง เพราะกำลังพลของเขาเคลื่อนไหวได้ง่ายกว่าทัพซ่ง จากนั้น เขามุ่งยึดดินแดนทางใต้และตะวันตก ยึดหนานหนิงได้อีกครั้งในเดือน 10 ค.ศ. 1052

จักรพรรดิซ่งเหรินจง (宋仁宗) ส่งขุนพลตี๋ ชิง (狄青) มาปราบปรามเขา ซึ่งตี๋ ชิง ทำสำเร็จ เขาพามารดาและผู้คนหนีไปถึงดินแดนซึ่งปัจจุบัน คือ ยฺหวินหนาน (云南), ไทย, และลาว แล้วพยายามจะเรียกระดมพลที่นั่น แต่ถูกจับกุมพร้อมมารดาเสียก่อน มารดาของเขาถูกประหารชีวิตใน ค.ศ. 1055 เชื่อว่า เขาน่าจะถูกประหารด้วย
# พลาสติก เมมโมรี่
พลาสติก เมมโมรี่  เป็นการ์ตูนญี่ปุ่นที่เขียนโดย นะโอะทะกะ ฮะยะชิ กำกับการแสดงโดย โยชิยุกิ ฟุจิวะระ และสร้างโดย Doga Kobo ออกอากาศในญี่ปุ่นตั้งแต่วันที่ 4 เมษายน 2015 ถึง 28 มิถุนายน 2015

 พลอต 
เรื่องราวเริ่มขึ้นในอนาคตอันใกล้ เมื่อปัญญาประดิษฐ์ของแอนดรอยด์ ซึ่งเหมือนกับมนุษย์เริ่มกระจายไปทั่วโลก บริษัทแอนดรอยด์ที่เรียกว่า SAI ผลิตแอนดรอยด์ที่เรียกว่า Giftia ซึ่งเป็นแอนดรอยด์ชนิดใหม่ที่มีการรับรู้ความรู้สึกและลักษณะที่เหมือนมนุษย์ แต่เนื่องจากปัญหาเกี่ยวกับเทคโนโลยีในช่วงเวลานั้น Giftia จะมีช่วงชีวิตจำกัดอยู่ที่ 81,920 ชั่วโมง (ประมาณ 9 ปี และ 4 เดือน) และถ้าเกินเวลานี้จะทำให้เกิดการสูญเสียบุคลิกภาพและสูญเสียความทรงจำและอาจจะเกิดความรุนแรงขึ้น ด้วยเหตุนี้ Terminal Services จึงจำเป็นต้องกลับไปหาเจ้าของของ Giftia ซึ่งใกล้วันหมดอายุและรับคืน พนักงานของ Terminal Services ทำงานเป็นทีมคู่ประกอบด้วยมนุษย์ (เรียกว่า "spotter") และ Giftia (เรียกว่า "marksman") ตัวละครหลักของเรื่อง ซึคะสะ มิซึงะกิ ซึ่งเป็นชายวัย 18 ปี สมัครงานเป็น Terminal Services และ Giftia ชื่อไอลา หลังจากการทำงานด้วยกันทำให้เกิดความสัมพันธ์ที่ใกล้ชิดขึ้น แต่ระยะเวลาของไอลาก็เกือบจะหมดเสียแล้ว
# โมนูเมนต์แวลเลย์ (วิดีโอเกม)
โมนูเมนต์แวลเลย์  เป็นเกมไขปริศนาที่ผลิตและเผยแพร่โดยอัสทูเกม (Ustwo Games) โดยผู้เล่นต้องควบคุมเจ้าหญิงไอดาผ่านเขาวงกตแห่งภาพลวงตา และวัตถุที่เป็นไปไม่ได้ภายในด่านนั้นๆ โดยเกมนี้ใช้เวลาผลิต 10 เดือนในช่วงต้นปี 2013 รูปแบบเกมได้แรงบันดาลใจจากภาพวาดญี่ปุ่น, ศิลปะยุคมินิมัล และเกมต่างๆ เช่น วินโดซิลล์, เฟซ และ ซุปเปอร์บราเธอส์: ซอร์ด แอนด์ ซอร์เซอรี่ แล้วเกมนี้มีรูปแบบเหมือนกับภาพวาดของเมาริตส์ กอร์เนลิส แอ็ชเชอร์

หลังจากนั้นในปี 2017 ทางอัสทูได้เผยแพร่เกม โมนูเมนต์แวลเลย์ 2 ในระบบไอโอเอสและแอนดรอยด์

 วิธีเล่น 
ผู้เล่นรับบทเป็นเจ้าหญิงไอดาที่ผจญภัยในดินแดนแห่งภาพลวงตา และวัตถุที่เป็นไปไม่ได้ซึ่งถูกเรียกเป็น "รูปทรงศักดิ์สิทธิ์" ในเกมนี้มีการเล่นมุมมองต่างๆที่ทำให้เกิดทางเดินที่ไปยังทางออกของแผนที่ ในเกมนี้มี 10 ด่าน แต่ละด่านจะมีกลไกที่แตกต่างกัน ตัวอย่างเช่น การเคลื่อนพื้นกับเสา และการสร้างสะพาน ผู้เล่นได้รู้สึกถึงความเรียบง่ายของสี และชาวกาที่ขวางทางของไอดา มีการตอบรับว่าตัวเกมมีรูปแบบเหมือนกับภาพวาดของเมาริตส์ กอร์เนลิส แอ็ชเชอร์ และเกม เอตโคโครม

 การตอบรับ 

เกมนั้ได้ระดับ "เป็นที่ชื่นชอบ" ในรีวิวของ เมทาคริติก และขึ้นเป็นแอปจ่ายเงินยอดนิยมของแอปสโตร์ เป็นเวลาเดือนหนึ่งเดือนแล้วได้รับรางวัล 2014 แอปเปิลดีไซน์อวอร์ด และเกมที่ดีที่สุดสำหรับไอแพดในปี 2014 ส่วนPocket Gamerได้ให้เกมนี้ได้เหรียญทอง

มีหลายความคิดเห็นได้กล่วว่าภาพศิลปะ และเสียงดนตรีดูน่าสนใจมาก. ส่วนทางEdge ได้เขียนว่าเสียงดนตรีฟังแล้วมีความ "นิ่มนวล" และการ "กด" ทำให้รู้สึกเหมือนได้เล่นเกม ทูม เรเดอร์